Vladimír Országh

Vladimír Országh (* 24. máj 1977, Banská Bystrica) je bývalý slovenský hokejový útočník, v súčasnosti tréner mužského Slovenského národného hokejového mužstva. Má dcéru Tiu Országhovú 

 Klubový hokej 
V roku 1995 bol draftovaný vo vstupnom drafte NHL klubom New York Islanders v 5. kole ako 106. v poradí. V NHL debutoval v sezóne 1997/98. Hráčom Islanders bol ďalšie dve sezóny, spolu však za tento klub odohral iba 34 zápasov. Počas ročníka 2000/01 pôsobil v Djurgårdens IF Hockey vo švédskej Elitserien, bol druhým najlepším strelcom základnej časti, s mužstvom vybojoval majstrovský titul.

Pred sezónou 2001/02 prestúpil do Nashville Predators, kde sa stal stabilným hráčom a jednou z opôr. 

V ročníku 2004/05 počas lockoutu v NHL hral za HKm Zvolen v slovenskej extralige, klub sa prebojoval do finále play-off, kde prehral so Slovanom Bratislava. Nasledujúci ročník začal neskôr kvôli doliečovaniu zranenia kolena z majstrovstiev sveta. V októbri uzavrel kontrakt na šesť mesiacov s klubom švédskej Elitserien Luleå HF. 

V roku 2006 podpísal zmluvu s klubom NHL St. Louis Blues. Nasledujúcu sezónu 2006/07 vynechal kvôli zraneniu kolena. V sezóne 2007/08 nastúpil na jeden zápas z HC ’05 Banská Bystrica počas ktorého sa mu obnovilo jeho zranenie. Pred sezónou 2009/10 ohlásil opäť návrat, ale pre pretrvávajúce problémy s kolenom oznámil 30. decembra 2009 definitívne ukončenie kariéry.

 Klubová štatistika 
 Sezóna Klub Liga Základná časť Play-off Z  G  A  B TM+/- Z  G  A  B  TM +/- 1994/95  Iskra Banská Bystrica 1. SHL  38181230  MHC Martin  SE  1000  1995/96  Iskra Banská Bystrica SE 31951422 1996/97  Utah Grizzlies  IHL 681215273030114  1997/98  Utah Grizzlies  IHL  621310236042020  New York Islanders NHL  110112 1998/99  Lowell Lock Monsters  AHL  681823415732242   New York Islanders  NHL  121016  1999/00  Lowell Lock Monsters  AHL 55812202273362   New York Islanders  NHL  112134 2000/01 Djurgårdens IF Hockey  Elitserien502313366216731020  2001/02 Nashville Predators NHL7915213656 2002/03  Nashville Predators  NHL 7816163238 2003/04  Nashville Predators  NHL 821621377462024  2004/05  HKm Zvolen  SE3816143050 2005/06  Luleå HF  Elitserien  19851342  St. Louis Blues NHL 113478 2006/07 nehral 2007/08 HC ’05 Banská Bystrica  1. SHL13110 2008/09 nehral 2009/10  HC ’05 Banská BystricaSE141236

 Reprezentácia 

Hral na majstrovstvách sveta MS do 20 rokov B-kategórie v roku 1995, kde Slovensko obsadilo druhé miesto a postúpilo do najvyššej kategórie.

V seniorskej kategórii reprezentoval na majstrovstvách sveta nepretržite v rokoch 2001, 2002 (zlato), 2003 (bronz), 2004 a 2005. Spolu v slovenskej reprezentácii odohral 60 zápasov, strelil 10 gólov. Nosil reprezentačný dres s číslom 16. 

 MS 2001 
Na šampionáte v Nemecku slovenský reprezentačný výber obsadil 7. miesto po prehre s Českom vo štvrťfinále. Országh zaznamenal 2 góly a 5 asistencií, bol najproduktívnejším hráčom svojho mužstva.

 MS 2002 
Najvýznamnejší reprezentačný gól strelil na MS 2002 v semifinálovom zápase proti Švédsku, keď skočil na ľad z trestnej lavice a prekonal Tommyho Sala, znížil stav na 1:2, Slovensko napokon zápas vyhralo 3:2 po samostatných nájazdoch.  Vo finále porazilo Rusko 4:3 a stalo sa prvý raz v histórii majstrom sveta.

 Štatistika na významných podujatiach 
 Podujatie  Z  G  A  B TM+/-Miesto MS 20 B 1995712382. MS 200172576+47. MS 2002931412+11. MS 2003921314+13. MS 200490228+34. SP 200440006 MS 20055011005.

 Trenérské pôsobenie 
 2010/11 – asistent trénera v HKm Zvolen
 2011/12 – asistent trénera v HC ’05 Banská Bystrica
 2012/13 – hlavný tréner HC ’05 Banská Bystrica 
 2013/14 – hlavný tréner HC ’05 Banská Bystrica 
  2014/15 – asistent trénera v HC Slovan Bratislava
  2015/16 – hlavný tréner HC ’05 Banská Bystrica
  2016/17 – hlavný tréner HC ’05 Banská Bystrica
  2017/18 – hlavný tréner HC ’05 Banská Bystrica
  2022/23  – asistent trénera v HC Oceláři Třinec

Od novembra 2013 do mája 2015 bol asistentom reprezentačného trénera Vladimíra Vůjtka

Od roku 2025 je hlavným trénerom Slovenského národného hokejového mužstva

 Referencie 

 Externé odkazy 


Kategória:Slovenskí hokejisti
Kategória:Slovenskí hokejoví útočníci
Kategória:Slovenskí hokejoví tréneri
Kategória:Slovenskí hokejisti draftovaní NHL
Kategória:Hokejisti draftovaní klubom New York Islanders
Kategória:Hráči HC Banská Bystrica
Kategória:Hráči HKm Zvolen
Kategória:Hráči MHC Martin
Kategória:Hráči Djurgårdens IF
Kategória:Hráči Luleå HF
Kategória:Hráči Nashville Predators
Kategória:Hráči New York Islanders
Kategória:Účastníci MS v hokeji 2001
Kategória:Účastníci MS v hokeji 2002
Kategória:Účastníci MS v hokeji 2003
Kategória:Účastníci MS v hokeji 2004
Kategória:Účastníci MS v hokeji 2005
Kategória:Majstri sveta v ľadovom hokeji
Kategória:Slovenskí športoví spolukomentátori
Kategória:Osobnosti z Banskej Bystrice
Kategória:Držitelia Medaily prezidenta Slovenskej republiky